Omm marida kienet arrestata wara li kellha x’taqsam sesswalment ma’ binha ta’ 12-il sena waqt li l-partner tagħha kien qed jarahom minn barra fuq webcam fi Bristol. L-omm ta’ 39 sena kienet liebsa headphones biex tieħu struzzjonijiet mingħand il-partner tagħha waqt li kienet qed tabbuża minn binha fil-kamra tas-sodda tagħhom. Il-vittma li kien trawmatizzat qal lil pulizija li seta’ jisma’ lil ommu x’kien qed jgħidilha l-partner tagħha biex “tagħtih lezzjoni ta’ sess”. Dan ir-reat ħareġ fid-deher meta l-omm għamlet ilment dwar il-partner tagħha ma’ entità li toffri għajnuna lil dawk li jsofru xi abbuż u kien hawn li tkellmet li abbużat minn binha l-kbir. Fil-qorti ngħad li s’issa l-partner tagħha rnexxielu jaħrab il-ġustizzja għax jinsab barra l-pajjiż. L-omm li ma tistax tissemma b’isimha biex ikun imħares il-minuri, intbagħtet il-ħabs għal tliet snin u tliet xhur mill-Qorti ta’ Bristol fl-Ingilterra. Fis-sentenza tiegħu, l-Imħallef Michael Longman qalilha: “L-għemil tiegħek fil-konfront ta’ ibnek kien il-kuntrarju tal-istint uman u tad-diċenza bażika. “Dan seħħ wara li ltqajt ma’ raġel li kien jikkontrollak u arroganti. Raġel li għandhom jittieħdu passi kontrih iżda jinsab barra l-ġurisdizzjoni u jmur lil hinn minn din il-investigazzjoni. “Anke jekk kien ‘il bogħod minnek, huwa kompla jeżerċita influwenza fuqek. Iżda int komplejt taġixxi fuq ibnek b’tali mod li l-istint tiegħek kellu jwaqqfek milli tagħmel dak l-abbuż.” Fil-Qorti ngħad li t-tifel kellu biss 11 jew 12-il sena meta safa abbużat minn ommu fid-dar tagħhom fi Bristol. Mal-Pulizija t-tifel żvela kif ommu tatu lezzjoni ta’ sess fil-kamra tas-sodda waqt li l-partner tagħha qagħad jarahom b’webcam imqabbda mal-kompjuter. L-omm li ma waqfitx tibki matul is-seduta fil-Qorti, caħdet li hija kellha x’taqsam ma’ binha b’mod “volontarju”. Madankollu ammettiet li kellha x’taqsam f’attività sesswali ma’ tifel taħt it-13-il sena. Iż-żewġt itfal qegħdin taħt il-kura ta’ social workers u qegħdin jgħixu ma’ foster family. Rapport psikjatriku wera li l-omm kellhom disordni fil-personalità tagħha u għalhekk għamilha aktar suxxettibbli li tkun f’relazzjoni abbużiva u li ssir dipendenti minn partner abbużiv.